cyanic-selkie/wikianc huggingface dataset:
Կոմո
Տեղեկատվություն
Լճում միակ կղզին Կոմաչինան է։ Լայն ճանաչում ունի Լեննոյում գտնվող Բալբյանելլո ամառանոցը (1787)։ Հենց այնտեղ է նկարահանվել «Աստղային պատերազմներ։ Էպիզոդ II։ Կլոնների հարձակումը» (2002) ֆիլմից մի հատված։ Լճի գեղեցկությունը կարելի է տեսնել նաև այլ ֆիլմերում` «Օուշենի տասներկու ընկերները», «Կազինո Ռոյալ» և այլն։ Օսսուչչո «սուրբ լեռան վրա» 15 մատուռներ են (1635-1710 թթ.), որոնք մտնում են ՅՈՒՆԵՍԿՕ-ի Համաշխարհային ժառանգության կազմում։
Արտաքին հղումներ
Կատեգորիա:Լճեր այբբենական կարգով Կատեգորիա:Իտալիայի լճեր Կատեգորիա:Եվրոպայի լճեր
Ռոբերտ Մեփլտորպ
Կենսագրություն
Ռոբերտ Մեփլտորպը ծնվել է 1946 թվականի նոյեմբերի 4-ին։ 1963 թվականին ուսումը սկսել է Պրատի ինստիտուտում՝ գեղարվեստի ֆակուլտետում։ Մեփլտորպը իր առաջին լուսանկարները արել է պալարոիդի օգնությամբ։ «Պալարոիդ» անվանումը ստացել է նաև լուսանկարչի առաջին ցուցահանդեսը, որը բացվել է 1976 թվականին Մետրոպոլիտեն թանգարանում ։ 1968 թվականին նա հանդիպել է երգչուհի Փաթի Սմիթին։ 1970 թվականին Փաթի Սմիթը, Ռոբերտը տեղափոխվել են Մանհեթեն՝ Չելսի հայտնի հյուրանոց ։ 1970 թվականների կեսերին Մեփլտորպը սկսել է նկարահանել ընկերներին և ծանոթներին։ Այն պահից, երբ նա հանդիպել է պոռնոֆիլմերի աստղ՝ Բենջամին Գրինին, լուսանկարիչը տարվել է հոմոերոտիզմով և մերկ մարդու մարմնի լուսանկարներով։ 1980-ական թվականներին Մեյփլտորպը կենտրոնացել է մերկ բնության, ծաղիկների (հատկապես խոլորձներ) և հայտնիների դիմանկարների վրա։
«Տղամարդկանց անդամը և օրինակ ծաղիկը հավասարազոր են։ Կան մարդիկ, ովքեր չեն կարող դա ընդունել։ Ինձ համար դա ակնհայտ է...»։
Լուսանկարչի ամենահայտնի աշխատանքներից մեկը «Պոլիեսթերի կոստյումով տղամարդ»-ն է (1980) ։ Մեփլտորպը իր լուսանկարների մեծ մասը կազմել է ստուդիայում։ Ռոբերտը անցկացրել է բազմաթիվ ցուցահանդեսներ, եղել է 3 մայրցամաքների 50 քաղաքներում և ստեղծել է վառ գլուխգործոցներ, որոնցից շատերը չեն կորցրել իրենց արժեքը։ Օրինակ՝ Էնդի Ուորհոլի դիմանկարը, որը 2006 թվականին Christie's աճուրդում վաճառվել էր 643.200 ԱՄՆ դոլարով, լուսանկարչի մահից հետո, արդեն մտնում է ամենաթանկ լուսանկարների ցանկի մեջ։ Ցուցահանդեսներից մեկում նրա մի քանի լուսանկարներ առգրավվել են։ Առիթ հանդիսացավ բաց լինելը, որի հետ Ռոբերտը մոտենում էր հատկապես տղամարդկանց սեռին։ Այս հրապարակայնությունը բացահայտել է նաև իր սեփական հոմոերոտիկ միտումները ։
Երբ հայտնի դարձավ, որ Մեյփլտորպը ՁԻԱՀ-ով հիվանդ է, նրա լուսանկարների գինը կտրուկ բարձրացավ։ Նա մահացել է 1989 թվականի մարտի 9-ի առավոտյան, Բոստոնում ՁԻԱՀ-ի հետևանքով առաջացած բարդություններից՝ 42 տարեկան հասակում։
Ճանաչում
2006 թվականին Մեյփլտորպի աշխատանքը՝ Էնդի Ուորհոլ դիմանկարը, աճուրդում վաճառվել է $ 643.200 ։
Արտաքին հղումներ
Կատեգորիա:Ամերիկացի լուսանկարիչներ Կատեգորիա:ՁԻԱՀ-ի հետ կապված հիվանդություններից մահացածներ Կատեգորիա:Ամերիկացի նկարիչներ Կատեգորիա:Ամերիկացի քանդակագործներ
Տեկլյա
Տեկլյա (Текля, Tekla), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1543 թվականին։
2001 թվականի տվյալներով Տեկլյա գյուղում բնակվում էր 721 մարդ։ Բնակավայրը զբաղեցնում է 3593 կմ² տարածք։ Բնակչության խտությունը կազմում էր 200,67 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1543 թվականին հիմնադրված բնակավայրեր
Բարեկամության ծառ
Թանգարան-այգի «Բարեկամության ծառ», եզակի թանգարան Ռուսաստանի, Կրասնոդարի երկրամասի Սոչի քաղաքում։
Բարեկամության ծառն աճում է Ռուսաստանի տրոպիկական կուլտուրաների և ծաղկաբուծության պետական գիտահետազոտական ինստիտուտի ցիտրուսային այգու տարածքում։
1934 թվականին ինստիտուտի գիտնական Ֆ. Մ. Զորինը ցիտրուսային բույսերի նոր, ցրտադիմացկուն տեսակների ստացման համար այգում տնկեց վայրի լիմոնի ծառ։ Նրա սաղարթին նա հետևողականորեն պատվաստում էր ճապոնական մանդարինների, իսպանական նարինջների, իտալական լիմոնների, թուրինջների և այլ ծառերի ընդամենը 45 տեսակի ցիտրուսներ։ 1940 թվականին այդ ծառի վրա ի հիշատակ իր այցի հայտնի հետազոտող Օտտո Շմիդտը պատվաստում կատարեց։ 1957 թվականին երեք վիետնամացի բժիշկներ առաջարկեցին այդ եզակի ծառ-այգին անվանել Բարեկամության ծառ։
Այժմ այդ ծառին կան աշխարհի 167 երկրից ներկայացուցիչների պատվաստած ճյուղեր։ Նրա վրա արված է ավելի քան 630 պատվաստում։ Դրանք կատարվել են շատ երկրների նախագահների, հայտնի հասարակական և քաղաքական գործիչների, գիտնականների և մշակույթի գործիչների ձեռքերով։
1981 թվականին Զորինի գործի շարունակող Լյուդմիլա Դմիտրենկոյի նախաձեռնությամբ այգում բացվեց թանգարան (ճարտարապետներ` Ե. Ի. Բորկալով, Ա. Ի. Սավելյով)։ Նրա ցուցանմուշներն են տարբեր երկրներից մարդկանց նվերները Բարեկամության ծառին։ Դրանք ազգային հուշանվերներ են, նամակներ, նկարներ, տարբեր երաժշտական գործիքներ, դրամներ և այլն։ Թանգարանում կան մոտավորապես 20 հազար նվերներ։
Հասցե
''354002 Ռուսաստան, ք. Սոչի, Ֆաբրիցիուսի 2/28''
Տես նաև
Կատեգորիա:Սոչիի թանգարաններ Կատեգորիա:Հայտնի ծառեր
Մարդկանց համերաշխության միջազգային օր
Մարդկանց համերաշխության միջազգային օրը (ՄԱԿ-ի պաշտոնական լեզուներով․ International Human Solidarity Day, Día Internacional de la Solidaridad Humana, la Journée internationale de la solidarité humaine, Международный день солидарности людей) հռչակվել է Միավորված ազգերի կազմակերպության գլխավոր ասամբլեայի կողմից աղքատության վերացման համար ՄԱԿ-ի առաջին տասնամյակի անցկացմանը նվիրված բանաձևում (№ A/RES/60/209 բանաձև)։ Նշվում է ամեն տարի՝ դեկտեմբերի 20-ին, սկսած 2006 թվականից ։
Արտաքին հղումներ
Կատեգորիա:Միջազգային օրեր Կատեգորիա:ՄԱԿ-ի միջազգային օրեր Կատեգորիա:Բնօրինակում անաղբյուր հոդվածներ
Զեդա Ծվիրմինդի
Զեդա Ծվիրմինդի (ზედა წვირმინდი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Երոյլա
Երոյլա (Еройла, Eroila), գյուղ Ռուսաստանի Կարելիայի հանրապետության Օլոնեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Օլոնեցկի շրջանի բնակավայրեր
Քինգման շրջան (Կանզաս)
Քինգման շրջան (Kingman County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.238 կմ² է, բնակչությունը՝ 8.673 մարդ (2000 թ. տվյալներով)։ Շրջկենտրոնն է Քինգման բնակավայրը։ Կազմավորվել է 1872 թ.։
Կատեգորիա:Կանզասի շրջաններ
Թղթե քաղաքներ (վեպ)
Թղթե քաղաքներ (Paper towns), ամերիկացի գրող Ջոն Գրինի վեպը։ Այն տպագրվել է 2008 թվականի հոկտեմբերի 16֊ին «Dutton Books»֊ի կողմից ։ Գլխավոր հերոսը Քվենթին Ջեյկոբսենն է, որը մանկուց սիրահարված է իր հարևանուհուն՝ Մարգո Ռոթ Շպիգելմանին։ Վեպում Քվենթինն ու իր ընկերներ Բենը, Ռադարը և Լեսլին անհետացած Մարգոյի թողած հետքերով բացահայտում են «իրական» Մարգոյին։
Ջոն Գրինի մոտ միտք է առաջանում գրել այս վեպը իր` դեպի Հարավային Դակոտա կատարած ուղևորության ընթացքում։
Ըստ «New York Times» ամսագրի` այն ամենաշատ վաճառված դեռահասների համար գրքերի ցանկում 5-րդն է ։ 2009 թվականին պարգևատրվել է որպես դեռահասների համար լավագույն վեպ։
Սյուժե
Գործողությունները կատարվում են Միացյալ Նահանգների Ֆլորիդա նահանգի Օռլանդո քաղաքում։
Վեպը պատմում է հենց գլխավոր հերոս Քվենթինը։ Մարգոն և Քվենթինը հարևաններ են։ Փոքր տարիքում պատահաբար գտնում են Ռոբերտ Ջոյների դին։ Հետագայում պարզ է դառնում, որ Ռոբերտը ինքնասպան էր եղել։ Այս դեպքից հետո Մարգոն և Քվենթինը չեն հանդիպում։
Ավարտական երեկոյից մեկ ամիս առաջ ուշ երեկոյան Մարգոն Քվենթինի ննջարանի պատուհանից մտնում է սենյակ` դեմքին սև ներկով և սև հագուստով։ Աղջիկը վրեժի ծրագիր էր մշակել մի շարք մարդկանց համար, որոնք նրան ցավ էին պատճառել դպրոցական տարիներին։ Նա ինչ-որ մեկի կամ ավելի ճիշտ մեքենայի կարիք ուներ` իր ծրագիրն իրականացնելու համար։ Այդ պատճառով էլ Քվենթինից օգնություն է խնդրում, որը համաձայնում է։
Նրանք նախ այցելում են մոտակա «Walmart» խանութ, որ գնեն ծրագրի իրականացման համար անհրաժեշտ իրերը։
Աբովյանի կամավորական ջոկատ
Աբովյանի կամավորական ջոկատ, կազմավորվել է 1989-ին, Աբովյան քաղաքում։
1989-1994-ին մասնակցել է ՀՀ Արարատի (Երասխ), Նոյեմբերյանի, Վայքի, Եղեգնաձորի (Խաչիկ) ի և ԼՂՀ Մարտակերտի, Լաչինի («Մարդասիրական միջանցք») շրջանների ինքնապաշտպանական և ազատագրական մարտերին։ Հրամանատար՝ Ջ. Մանուկյան։ Ջոկատից ՀՀ «Արիության» մեդալով պարգևատրվել է մեկ, ԼՂՀ «Մարտական երախտագիտություն Արցախի քաջորդիներին» հուշամեդալներով՝ 4, զոհվել է մեկ ազատամարտիկ։
Ծանոթագրություններ
Կատեգորիա:Հայաստանի ռազմական պատմություն Կատեգորիա:Աբովյան
Թղթե քաղաքներ (վեպ)
Սյուժե
Հաջորդիվ այցելում են Մարգոյի մյուս ընկերուհի Կարինին։ Կարինը նա էր, ով ընկերուհուն հայտնում է ընկերոջ դավաճանության մասին։ Նրա տան դիմաց թողնում են մի փունջ ծաղիկներ։
Ծրագրի մյուս կետին հետևելով` Քվենթինն ու Մարգոն ներխուժում են Ջեյսի տուն, այնտեղ թողնում մյուս սատկած կատվաձկանը և պատին թողնում «Մ» տառը։ Հետո գտնում են մյուս ընկերուհի Լեսլիի մեքենան, նստատեղի տակ դնում վերջին սատկած կատվաձուկը և մեքենայի տանիքին թողնում «Մ» տառը։
Ժամը 3 անց 15 րոպեին հերոսները ներխուժում են Սան Թրասթ բանկի ամենավերջին հարկը և հիանում Օռլանդո քաղաքի տեսարանով։ Այստեղ Մարգոն իր կարծիքն է հայտնում քաղաքի մասին` ասելով, որ այն կեղծ է ու ասես թղթից պատրաստված լինի։
Հաջորդ առավոտ Քվենթինը դպրոցում չի հանդիպում Մարգոյին։ Ոչ էլ հաջորդ երկու օրերին։ Հայտնի է դառնում, որ աղջիկն անհետացել է։ Նախկինում Մարգոն ևս երեք անգամ փախել էր, այդ պատճառով նրա ծնողներն ավելի հիասթափված էին, քան անհանգիստ։
Քվենթինն այն մեկն էր, ով վերջինն էր հանդիպել Մարգոյին։ Նա պատահաբար գտնում է մի շարք հուշող նշաններ, որոնք աղջիկը թողել է, և ընկերների օգնությամբ գտնում է Մարգոյին։ Սակայն Մարգոն այդքան էլ չի ուրախանում, նա հայտնում է, որ ոչ մի նշան չի թողել և չի ցանկացել, որ իրեն գտնեն։ Ընկերները զղջում են, որ այդքան ժամանակ փնտրել են Մարգոյին և հեռանում են։ Քվենթինը հասկանում է, որ այն Մարգոն, որին ինքը սիրում էր, նույն մարդը չէ, որ կանգնած է իր առջև։ Երկար զրույցից հետո Մարգոն որոշում է գնալ Նյու Յորք։
Ոճ
Վեպը կազմված է երեք մասից։ Այդ մասերի անուններն են՝ «Թելերը», «Խոտը» և «Նավը»։ Առաջին երկում մասերը բաժանված են ենթամասերի և համարակալված են, իսկ վերջինը մասնատված է փոքրիկ բաժինների` ժամերի։ Ամեն բաժին ներկայացնում է հերոսների ճանապարհի մի ժամը։
Էկրանավորում
Ջոն Գրինի համանուն վեպի էկրանավորումն իրականացրել է «20th Century Fox»-ը։ Ֆիլմի ռեժիսորը Ջեյք Շրեյերն է ։
Գլխավոր դերակատարներն են Նեթ Ուոլֆն ու Կարա Դելևինը։
Ծանոթագրություններ
Կատեգորիա:2008 վեպեր Կատեգորիա:Ամերիկյան վեպեր Կատեգորիա:Անգլերեն վեպեր Կատեգորիա:21-րդ դարի գրականություն Կատեգորիա:Էկրանավորված ամերիկյան վեպեր
Ռոզումակովո (գյուղ, Ռոմնիի շրջան)
Ռոզումակովո (Розумакове), գյուղ Ուկրաինայի Սումիի մարզի Ռոմնիի շրջանում։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Դվորեց (գյուղ, Իզյասլավի շրջան)
Դվորեց (Двірець), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Դվորեց գյուղում բնակվում էր 580 մարդ։ Բնակավայրը զբաղեցնում է 2519 կմ² տարածք։ Բնակչության խտությունը կազմում էր 230,25 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Իզյասլավի շրջանի բնակավայրեր Կատեգորիա:Ուկրաինայի գյուղեր Կատեգորիա:1500 թվականին հիմնադրված բնակավայրեր
Մախթելա
Մախթելա, գյուղ Օսմանյան կայսրությունում, Տրապիզոնի վիլայեթի Սյուրմենեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Վիկտորիա Ազարենկայի կարիերայի վիճակագրություն
Վիկտորիա Ազարենկայի կարիերայի վիճակագրությունը ներկայացնում է բելառուսցի թենիսիտուհի, աշխարհի նախկին թիվ մեկ ռակետ Վիկտորիա Ազարենկայի կարիերայի ընթացքում Մեծ Սաղավարտի մրցաշարերի, WTA մրցաշարերի, WTA Ամփոփիչ մրցաշարերի եզրափակիչների մասնակցությունը և արդյունքները, ինչպես նաև մասնակցությունը Օլիմպիական խաղերին։
Կարիերայի ընթացքում Վիկտորիա Ազարենկան հաղթել է WTA մենախաղի քսան մրցաշարերում, այդ թվում երկու մեծ Սաղավարտի երկու մրցաշարում (2012 և 2013 թվականների Ավստրալիայի բաց առաջնությունում), WTA Premier վեց մրցաշարերում և WTA Premier 5 երեք մրցաշարերում։ Նա նաև եզրափակիչ է դուրս եկել 2011 թվականի WTA Ամփոփիչ մրցաշարում, 2012 և 2013 թվականների ԱՄՆ բաց առաջնությունում։ Բացի այդ, Ազարենկան հաղթանակ է տարել նաև WTA զուգախաղի վեց մրցաշարերում։ Այլ նվաճումների շարքին են դասվում նաև 2012 թվականի Լոնդոնի Օլիմպիական խաղերի բրոնզե մեդալը մենախաղում և ոսկե մեդալը խառը զուգախաղում (հայրենակից Մաքսիմ Միրնիի հետ)։
WTA մրցաշարերում շահած մրցանակային գումարներ
* 2016 թվականի օգոստոսի 1-ի դրությամբ
Հաղթական շարք
Վիկտորիա Ազարենկան կարիերայի ընթացքում ունեցել է 20-ից ավելի անպարտելի խաղերի մեկ շարք՝ 26 հաղթանակ ( 2012 )։
26 անպարտելի խաղերի շարք 2012 թվականին
26 խաղերից բաղկացած հաղթական շարքով Ազարենկան լավագույն մեկնարկն է կատարում WTA մրցաշարերում, քանի որ 1997 թվականին Մարտինա Հինգիսը հաղթանակ ղր տարել 37 անընդմեջ խաղերում։
Ծանոթագրություններ
Կատեգորիա:Վիճակագրական տվյալներ
(4285) Հալկոուեր
(4285) Հալկոուեր (Hulkower), աստերոիդ աստերոիդների հիմնական գոտում։ Հայտնաբերվել է 1988 թվականի հուլիսի 11-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,642957 ա. մ., առավելագույնը մոտենում է 2,216 ա. մ. հեռավորության վրա և հեռանում 3,0699 ա. մ. ։ Արեգակի շուրջ մեկ ամբողջական պտույտ է կատարում 1569,4 երկրային օրվա ընթացքում, իր ուղեծրով շարժվելով միջինում 0,229387 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,15° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լամբեր Վիլսոն
Լամբեր Վիլսոն (Lambert Wilson, ), ֆրանսիացի դերասան, որը հայտնի է «Մատրիցա. Վերալիցքավորում» և «Մատրիցա. Հեղափոխություն» (2003) ֆիլմերում ներկայացվող Մերովինգենի կերպարով։
Կենսագրություն
Դերասանը ծնվել է Նյոյի սյուր Սեն կումունայում։ Նրա հայրը Ժորժ Վիլսոնն է, ով Ֆրանսիայի Ազգային ժողովրդական թատրոնի դերասաններից է ։ Վիլսոնի հորական տատիկը իռլանդուհի է ։
Բացի դերասանական գործունեությունը Վիլսոնը հայտնի է նաև, որպես երգիչ, որը թողարկել է մի քանի սկավառակներ։ Օրինակ 1997 թվականին նա թողարկել է «Démons et merveilles» ալբոմը, իսկ 1989 թվականին EMI լեյբլի հետ համագործակցության արդյունքում թողարկվում է «Musicals» ալբոմը, որտեղ Վիլսոնը կատարում է Վեստսայդական պատմությունից հայտնի «Մարիա» երգը, «There But For You Go I»-ը Brigadoon-ից, «The Cafe Song»-ը Les Misérables-ից, «Johanna»-ն Sweeney Todd-ից, «Love Song»-ը Love Life-ից, «It Must Be So»-ն Լեոնարդ Բերնսթայնի Կանդիդայից և "Silly People, "-ը Ստիվեն Սոնդհայմի  A Little Night Music-ից։ Ալբոմում տեղ են գտնում երգեր նաև ամերիկյան երաժշտական ցանկից («Finishing the Hat»-ը Sunday in the Park with George-ից, «You Do Something to Me»-ը Fifty Million Frenchmen-ից և «Never Will I Marry»-ը Greenwillow-ից)։
Որպես ռեժիսոր Վիլսոնը փարիզյան Bouffes du Nord թատրոնում բեմադրել է Ալֆրեդ դը Մյուսեի «Les Caprices de Marianne» պիեսը, իսկ Ավինյոնում և Շայոում Ժան Ռասինի «Բերենիկին»։
Վիլսոնը նաև նկարահանվել է «Calvin Klein» հագուստի բրենդի մի շարք գովազդներում և նաև 1991 թվականին մոդել Քրիստի Տյորլինգտոնի հետ՝ «Eternity» օծանելիքային բրենդի գովազդում։
2006 թվականի հունվարի 2-ին արժանացել է Արվեստի և Գրականության սպայական աստիճանի շքանշանի ։
2015 թվականին Կանի կինոփառատոնի ժամանակ հանդես է գալիս, որպես կինոտոնակատարության բացման և փակման վարող ։
Արտաքին հղումներ
Կատեգորիա:Ֆրանսիացի դերասաններ Կատեգորիա:20-րդ դարի դերասաններ Կատեգորիա:Ֆրանսիացի կինոդերասաններ Կատեգորիա:Ֆրանսիացի կինոռեժիսորներ Կատեգորիա:Ֆրանսիացի երգիչներ Կատեգորիա:Հեռուստատեսային դերասաններ Կատեգորիա:Ֆրանսիացի թատերական ռեժիսորներ
Նիկոլաևկա (գյուղ, Բլագովեշչենսկի շրջան)
Նիկոլաևկա (Николаевка, Николаевка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 666 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Աշոտ Լեկդարի Մանուկյան
Աշոտ Լեկդարի Մանուկյան, հայ մանկավարժ, հասարակական գործիչ, մանկավարժական գիտությունների թեկնածու , մի շարք մատենագիտությունների հեղինակ ։
Կենսագրություն
Աշոտ Մանուկյանը 1978 թվականին ավարտել է Երևանի թիվ 133 միջնական դպրոցը, 1983 թվականից ուսումը շարունակել է Երևանի Խ. Աբովյանի անվան պետական մանկավարժական ինստիտուտում։ 1983-1985 թվականներին ծառայել է խորհրդային բանակում։ 1995 թվականին ավարտել է ԱՄՆ Հայկական համագումարի ՀԿ կենտրոնի «Կառավարման և առաջնորդության դասընթացները»։ 2003 թվականին մասնակցել է Հայաստանի կրթության և գիտության նախարարության քաղաքացիական կրթության դասընթացներին։ 2017-2019 թվականներին եղել է Խաչատուր Աբովյանի անվան հայկական պետական մանկավարժական համալսարանի մանկավարժության տեսության և պատմության ամբիոնի հայցորդ։ Դասավանդել է Արշալույսի, Կոշի, Ձորաղբյուրի միջնականգ դպրոցներում։ Երևանի բուժքույր դաստիարակչուհիների քոլեջում, Երևանի դատական փորձագիտության և հոգեբանական ինստիտուտում, Երևանի պետական համալսարանում, Երևանի բժշկական ինստիտուտում մանկվարժություն, հոգեբանություն, պատմություն է դասավանդել։ 2022 թվականից դասավանդում է Երևանի Հայկական բժշկական ինստիտուտում,  «Ավանգարդ» թերթում լրագրող է աշխատել ։
Ծանոթագրություններ
Կատեգորիա:Հայ մանկավարժներ
Օքսիդառեդուկտազներ
Օքսիդառեդուկտազներ (ՖՀ 1), ֆերմենտների դաս, որոնք կատալիզում են կենսաքիմիական օքսիդացման ռեակցիներ, որոնցում տեղի է ունենում մի մոլեկուլից մյուսին էլեկտրոնների փոխանցում։
Կատալիզվող ռեակցիաներ
Օքսիդառեդուկտազներով կատալիզվող ռեակցիաների ընդհանուր տեսքը հետևյալն է որտեղ A՝ վերականգնիչ (էլեկտրոնների դոնոր), իսկ B` օքսիդիչ (էլեկտրոնների ակցեպտոր)։
Կենսաքիմիական փոխարկումների ժամանակ օքսիդավերականգնիչ ռեակցիաները ունենում են ավելի բարդ տեսք։ Օրինակ` գլիկոլիզի ռեակցիաներից մեկը Այստեղ օքսիդիչի դերում է NAD+-ը, իսկ գլիցերալդեհիդ-3-ֆոսֆատը վերականգնիչն է։
Անվանակարգ
Այս դասի ֆերմենտների համակարգային անվանումները կազմում են «դոնոր:ակցեպտոր + օքսիդառեդուկտազ» ձևով։ Սակայն ընդունված են նաև այլ տիպի անվանումներ։ Երբ հնարավոր է, ֆերմենտներին անվանում են «դոնոր + դեհիդրոգենազ» ձևով, օրինակ՝ գլիցերալդեհիդ-3-ֆոսֆատդեհիդրոգենազ (վերևի գլիկոլիզի ռեակցիան կատալիզող ֆերմենտը)։ Երբեմն անվանումն գրառվում է որպես «ակցեպտոր + ռեդուկտազ», օրինակ՝ NAD+-ռեդուկտազ։ Այն մասնավոր դեպքերում, երբ օքսիդիչ է հանդիսանում թթվածինը, ֆերմենտին անվանում են «դոնոր + օքսիդազ» ձևով։
Դասակարգում
Ըստ ֆերմենտների միջազգային դասակարգման` օքսիդառեդուկտազները պատկանում են առաջին դասին (ՖՀ 1): Այդ դասն իր հերթին ստորաբաժանվում է 22 ենթադասերի։
Քիովա շրջան (Կանզաս)
Քիովա շրջան (Kiowa County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.870 կմ² է, բնակչությունը՝ 3.278 մարդ (2000 թ. տվյալներով)։ Շրջկենտրոնն է Գրինսբուրգ բնակավայրը։ Կազմավորվել է 1886 թ.։
Կատեգորիա:Կանզասի շրջաններ
Սատանի ճուտ № 13
«Սատանայի ճուտ № 13» («Чертёнок № 13»), 1982 թվականի խորհրդային տիկնիկային մուլտֆիլմ, որն ստեղծել է ռեժիսոր Նաթան Լերները։ Այն պատմում է փոքրիկ սատանայի արկածների մասին և նախորդ տարի թողարկված «Шиворот-навыворот» մուլտֆիլմի շարունակությունն է։ 80-ական թվականների սկզբից Լերները տարվել է տիկնիկային ֆիլմերով։ Եվ կինոյի այդ տեսակում, որը շատ բարդ է պլաստիկ և խաղային մարմնավորման համար, հասել է նկատելի հաջողությունների։ Այդ տարիներին Լերների ստեղծած ֆիլմերից լավագույնն է, թերևս, «Սատանայի ճուտ № 13», որն այն մանկականներից է, որը սիրում և հաճույքով դիտում են մեծահասակները։ Զվարճալի ու բարի սատանայիկը, որը չի ուզում և պարզապես չի կարողանում վատություններ անել, կարող է այդ սատանայական գործի փոխարեն ի սրտե հուզել և զվարճացնել ցանկացած տարիքի հանդիսատեսի։
Սյուժե
Մուլտֆիլմի սկզբում զգուշացվում է. «Ֆիլմի հեղինակները զգուշացնում են հանդիսատեսին, որ իրենք կատեգորիկ համաձայն չեն սատանաների մոտ ընդունված դպրոցական ծրագրի հետ»։
Սատանաների դպրոցում դասի թեման Սերն է։ Այն սատանաների մոտ նույնը չէ, ինչ մարդկանց մոտ։ Սատանաների մոտ սերը եսասիրությունն է և լիակատար, հարյուր տոկոսանոց արհամարհանքը մյուսների նկատմամբ։ № 13 սատանայի ճուտն այն հարցին, թե ում պետք է սիրի սատանան, տալիս է մի պատասխան, որը ոչ մի կերպ չի համապատասխանում դպրոցական ծրագրի սկզբունքին, որը կոչ է անում՝ «Սիրի՛ր քեզ, արհամարհի՛ր բոլորին և կյանքում քեզ սպասում է միայն հաջողություն»։
Վերաթողարկում
Ռուսաստանում 1990-ական թվականների կեսերին Studio PRO Video թողարկել է «Սատանայի ճուտ № 13» մուլտֆիլմը VHS-ով խորհրդային լավագույն մուլտֆիլմերի հավաքածուում։ 1996 թվականին մուլտֆիլմը թողարկվել է VHS-ով «Видеовосток» ընկերության կողմից։
2000 թվականին «Мастер Тэйп» ընկերությունը «Союз Видео» ընկերության հետ համատեղ «Պետհեռուստառադիոֆոնդի» աջակցությամբ արտոնագրված VHS-պատճեններ Betacam SP ձայներիզով թողարկել է «Մանկական կինոթատրոն։ Քեռի Ֆեոդորը, շունն ու կատուն» («Детский кинотеатр: Дядя Фёдор, пёс и кот») շարքը։ Բոլոր արտոնագրված VHS-ները թողարկվել են Hi-Fi Stereo ձայնով և PAL համակարգում։
2002 թվականին թողարկված «Twic Lyrec» ընկերությունը թողարկել է «Чертёнок № 13» և «Крошка Енот» DVD-հավաքածուներում։ Այն թողարկվել է DVD-ով նաև «13 պատմություն» («13 историй») հավաքածուում։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1982 մուլտֆիլմեր Կատեգորիա:«Էկրան» ստեղծագործական միության մուլտֆիլմեր
Գթության գնացք
«Գթասրտության գնացք» («Поезд милосердия»), խորհրդային սև-սպիտակ ֆիլմ, որը 1964 թվականին բեմադրվել է «Լենֆիլմ» կինոստուդիայում ռեժիսոր Իսկանդեր Խամրաևի կողմից ։ Վերա Պանովայի «Спутники» վիպակի առաջին էկրանավորումն է։
Ֆիլմի պրեմիերան ԽՍՀՄ-ում տեղի է ունեցել 1965 թվականի փետրվարի 22-ին։
Սյուժե
Ֆիլմը պատմում է սանիտարական գնացքի մարտական առօրյայի մասին։ Սանիտարական էշելոնները Հայրենական մեծ պատերազմի տարիներին անվանել են «կյանքը փրկող գնացքներ»։ Նման գնացքներից մեկում առաջին անգամ հանդիպել են տարբեր բնավորության, տարիքի և սովորությունների մարդիկ։ Չորս տարի պատերազմի ճանապարհներով շրջում է գթասրտության գնացքը՝ ճակատից տարհանելով վիրավորներին։
Նկարահանող խումբ
1944 թվականի դեկտեմբերին թերթի խմբագրության հանձնարարությամբ Վերա Պանովան երկու ամսվա ընթացքում չորս չվերթ է կատարել № 312 «օրինակելի» ռազմասանիտարական գնացքով դեպի մարտերի վայրեր՝ տարհանելու վիրավորների, որից հետո հրապարակել է «Спутники» (1946, Ստալինյան մրցանակ, 1947) վիպակը, որը գրողին լայն ընթերցողական ճանաչում է բերել։
«Գթասրտության գնացքը» ֆիլմը Վերա Պանովայի վիպակի առաջին էկրանավորումն է։ 1975 թվականին ռեժիսոր Պյոտր Ֆոմենկոն այդ վիպակի հիման վրա բեմադրել է «Մնացած ամբողջ կյանքում» քառասերիանոց գեղարվեստական ֆիլմը։
Արտաքին հղումներ
Կատեգորիա:1964 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային պատմական ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Խորհրդային դրամա ֆիլմեր
Մալխաս Ամոյան
Մալխաս Բիմբաշի Ամոյան (ծնվ․ 1999 թ․ հունվարի 22, Երևան), ազգությամբ եզդի հունահռոմեական ոճի հայաստանցի ըմբշամարտիկ, 72 կգ քաշային կարգում 2021 թվականի աշխարհի չեմպիոն, նույն թվականի Եվրոպայի փոխչեմպիոն, 2020 թվականի Աշխարհի անհատական գավաթի արծաթե դափնեկիր, 72 կգ քաշային կարգում 2019 թվականի երիտասարդների Եվրոպայի առաջնության չեմպիոն , 67 քաշային կարգում 2018 թվականի երիտասարդների աշխարհի առաջնության չեմպիոն , 2017 թվականի երիտասարդների աշխարհի առաջնության փոխչեմպիոն։ 2022 և 2023 թվականների Եվրոպայի չեմպիոն։ Հայաստանի սպորտի վաստակավոր վարպետ (2021) ։
=Կենսագրություն= Մալխաս Ամոյանը ծնվել է 1999 թվականի հունվարի 22-ին Երևանում։ Սկսել է զբաղվել հռունահռոմեական ընբշամարտով 2005 թվականից Դինամո մարզահամալիրում, մարզիչներ՝ Համլետ Հովհաննիսյանի և Ազատ Ամոյանի գլխավորությամբ։ Նա աշխարհի առաջնության արծաթե մեդալակիր, Եվրոպայի կրկնակի չեմպիոն և 2008 թվականի Օլիմպիական խաղերի բրոնզե մեդալակիր Ռոման Ամոյանի եղբորորդին է։
2017 թվականի հուլիսին Դորտմունդ քաղաքում մեկնարկած ըմբշամարտի Եվրոպայի երիտասարդական առաջնությունում հանդես գալով 74 կգ․ քաշային կարգում Մալխաս Ամոյանը բրոնզե մեդալի համար պայքարում 7:4 հաշվով առավելության հասավ բուլղարացի Կրասիմիր Պլամենով Կրումովի նկատմամբ, իսկ նույն տարվա օգոստոսին Ֆինլանդիայի Տամպերե քաղաքում ընթացող ըմբշամարտի աշխարհի երիտասարդական առաջնությում, 66 կգ քաշային կարգում, եզրափակիչում 3։3 հաշվով զիջելով իրանցի Ամին Վաիյանինեջադին, արժանացավ հունահռոմեական ըմբշամարտի աշխարհի երիտասարդական փոխչեմպիոնի կոչմանը ։ 2018 թվականի Հռոմում ընթացող ըմբշամարտի Եվրոպայի երիտասարդական առաջնությունում Մալխասը երկրորդ տարին անընդմեջ կարողացավ տիրանալ բրոնզե մեդալին , 72 կգ․ քաշային կարգում, բրոնզե մեդալի համար պայքարում 9։1 հաշվով, ժամանակից շուտ, առավելության հասնելով, վրացի Նիկոլոզ Չիկաձեի նկատմամբ։ Իսկ ահա նույն տարվա սեպտեմբերին, Սլովակիայի Տրնավա քաղաքում ըմբշամարտի երիտասարդների աշխարհի առաջնությանը Մալխաս Ամոյանը, հանդես գալով 67 կգ քաշային կարգում, եզրափակչում 10։0 հաշվով հաղթանակ տաներով Ուզբեկստանի ներկայացուցիչ Մահմուդ Բախշիլոևի նկատմամբ, հռչակվեց հունահռոմեական ոճի ըմշամարտի աշխարհի երիտասարդական չեմպիոն։ 2019 թվականին իսպանական Պոնտեւեդրա քաղաքում Եվրոպայի երիտասարդների առաջնությանը, 72 կգ․ քաշային կարգում, վճռորոշ գոտեմարտում Ամոյանը 2 րոպե 30 վայրկյանում 8։0 հաշվով ժամանակից շուտ հաղթելով Մոլդովան ներկայացնող Միհայ Պետիչին դարձավ Եվրոպայի երիտասարդների առաջնության չեմպիոն։
Մեծահասակներում նորամուտը նշել է 2019 թվականի Poland Open մրցաշարում՝ դառնալով ոսկե մեդալակիր։ 2019 թվականին Նուրսուլթանում առաջին մասնակցությունն է ունեցել մեծահասակների աշխարհի առաջնությունում, որտեղ երկու հաղթանակ տանելուց հետո պարտվել էր քառորդ եզրափակիչում։ 2020 թվականի տարեվերջում Բելգրադում աշխարհի առաջնությանը փոխարինած աշխարհի գավաթի անհատական խաղարկությունում Ամոյանը նվաճեց արծաթե մեդալ։ Նա պայքարը սկսել էր 1/8 եզրափակիչից, որտեղ 6:0 հաշվով ուժեղ էր գտնվել 2016թ. Եվրոպայի փոխչեմպիոն, Եվրոպայի եռակի բրոնզե մեդալակիր, սերբ Ալեքսանդր Մաքսիմովիչից։ Քառորդ եզրափակիչում Ամոյանը 1 րոպե 47 վայրկյանում 12:0 հաշվով տպավորիչ հաղթանակ տարավ մոլդովացի Վալենտին Պետիչի նկատմամբ։ Կիսաեզրափակիչում մրցեց թուրք Չենգիզ Արսլանի հետ և հաղթեց 7:0 հաշվով ։ Եզրափակիչում Ամոյանի մրցակիցն էր աշխարհի և Եվրոպայի առաջնությունների չեմպիոն Հունգարիայի ներկայացուցիչ Բալինտ Կորպաշիին, որը մինչև եզրափակիչ ոչ մի միավոր չի զիջել մրցակիցներին։ Վճռորոշ գոտեմարտն ավարտվեց 1։1 հաշվով։ Հունգարացի ըմբիշին հաղթանակը շնորհվել է վերջինը միավոր վաստակելու արդյունքում։
2021 թվականի ապրիլին Լեհաստանում անցկացվող հունահռոմեական ըմբշամարտի Եվրոպայի առաջնությունում 72 կգ քաշային կարգում Մալխաս Ամոյանը 1/8 եզրափակիչում ժամանակից շուտ 9:0 հաշվով հաղթեց խորվաթ Ալեն Ֆոդորին։ Քառորդ եզրափակիչում 6:0 հաշվով ուժեղ գտնվեց ուկրաինացի Մաքսիմ Եվտուշենկոյից։ Կիսաեզրափակիչում 6:0 հաշվով վստահ հաղթանակ տարավ լեհ Ռոման Պաչուրկովսկու նկատմամբ։ Եզրափակիչում 1:4 հաշվով պարտվեց Ռիո-2016 Օլիմպիական խաղերի բրոնզե մեդալակիր, վրացի Շմագի Բոլկվաձեին և դարձավ Եվրոպայի առաջնության փոխչեմպիոն։
2021 թվականի մայիսին Սկոպյեում նվաճեց հունահռոմեական ոճի ըմբշամարտի Եվրոպայի մինչև 23 տարեկանների առաջնության չեմպիոնի կոչումը, եզրափակիչում հաղթելով ուկրաինացի Անդրեյ Կուլիկին
2021 թվականի նոյեմբերին Օսլոյում անցկացվող հունահռոմեական ոճի ըմբշամարտի աշխարհի առաջնությունում Մալխաս Ամոյանը նվաճեց աշխարհի չեմպիոնի կոչումը։ Ամոյանը պայքարը սկսել է 1/8 եզրափակիչ փուլից, որտեղ 8:0 հաշվով վստահ հաղթանակ է տարել նորվեգացի Հովարդ Յորգենսենի նկատմամբ։ Քառորդ եզրափակչում հայ ըմբիշը 5:0 հաշվով առավելության է հասել լիտվացի Կրիստուպաս Շլեյվայի նկատմամբ, իսկ կիսաեզրափակչում պարտության մատնեց իրանցի Մոհամադ Մոխտարիին 10:6 հաշվով և վերջապես եզրափակիչում 3։1 հաշվով հաղթանակի հասնելով ռուսաստանցի Սերգեյ Կուտուզովի նկատմամբ Ամոյանը դառնում է աշխարհի չեմպիոն։
2022 թվականի գարնանը Բուդապեշտում անցկացվող ըմբշամարտի Եվրոպայի առաջնությանը առաջին անգամ հանդես գալով 77 կգ քաշային կարգում Մալխաս Ամոյանը նախ որակավորման փուլում ժամանակից շուտ 9։0 հաշվով առավելության հասավ Լիտվան ներկայացնող Մանտաս Սինկեվիչուսի նկատմամբ, այնուհետև 1/8 եզրափակիչում 5:1 հաշվով հաղթեց սլովակ Դենիս Հորվատին, քառորդ եզրափակիչում ադրբեջանցի Սանան Սուլեյմանովին 6։5 հաշվով, իսկ կիսաեզրափակիչում շվեդ Պեռ Օլոֆսոնին 9։0 հաշվով։ Եզրափակիչում Մալխաս Ամոյանը, 4։3 հաշվով կամային հաղթանակ տանելով թուրք ըմբիշ Յունուս Բասարինի նկատմամբ, որին առաջին մրցափուլից հետո պատրվում էր 0։3 հաշվով, նվաճեց հին աշխարհամասի չեմպիոնի կոչումը ։
Հունահռոմեական ոռի ըմբշամարտի աշխարհի երիտասարդական չեմպիոնի կոչումը նվաճելուց հետո Մալխասը, իր հարցազրույցներից մեկի ժամանակ, նշել էր`
«''Նմանատիպ մրցաշարերի ժամանակ չեն լինում թույլ մրցակիցներ, բոլորն էլ գալիս են մեդալի հետևից։ Մինչ եզրափակիչ հասնելը 2 ծանր գոտեմարտ անցկացրի ուկրաինացի և թուրք ըմբիշների հետ։ Անցյալ տարվա եզրափակչի ձախողումը հիշելով, երբ 3:3 հաշվով պարտվեցի, ուժերս հավաքեցի, ավելի կենտրոնացած գործեցի և կարողացա հաղթել։
Սպորտն իմ լավագույն ուսուցիչն է, այն դաստիարակում է, սովորեցնում։ Լավ մարզիկ դառնալու համար առաջին հերթին պետք է լինել լավ մարդ։ Հաջողության և հաղթանակի հասնելու համար հարկավոր է ունենալ ցանկություն և նպատակ։ Սպորտի շնորհիվ սովորել եմ ամեն գնով հաղթահարել դժվարություններն ու երբեք չընկճվել, երբեք չեմ ցանկացել թողնել սպորտը։ Միշտ էլ գնացել եմ նպատակիս հետևից։ Հնարավոր չէ միշտ հաղթել։ Պատահում են նաև անհաջողություններ, լինում են պարտություններ։ Հարկավոր է այդ ամենը հաղթահարելու ուժ և ցանկություն ունենալ։ Յուրաքանչյուր մարզիկի երազանքն է հանդես գալ օլիմպիական խաղերում և հաղթել։ Օլիմպիական մեդալն ամենից ցանկալին է։ Նշեմ սակայն, որ ամեն մի մեդալ, լինի աշխարհի, Եվրոպայի առաջնությունից կամ որևէ մրցաշարից, անչափ կարևոր է, քանի որ տարիների աշխատանքի արդյունք է։» ։
Գեղձանմաններ
Գեղձանմաններ, ադենոիդներ (άδήν` գեղձ և ειδός` տեսք), քթաըմպանային խոռոչում և բկանցքում գտնվող ավշային գոյացությունների գերաճումներ։ Հիմնականում նկատվում է 3-10 տարեկան, երբեմն՝ 10-ից մեծ կամ կրծքի երեխաների օրգանիզմում։ Հիվանդության առաջացմանը նպաստում են որոշ վարակիչ հիվանդություններ (կարմրուկ, քութեշ, դիֆթերիա, գրիպ և այլն), որոնք հանգեցնում են քթի խոռոչի լորձաթաղանթի և նշագեղձերի բորբոքման, ինչպես նաև վերին շնչուղիների սուր և քրոնիկական բորբոքային հիվանդությունների։ Երբեմն շատ մեծանալով, փակում են քթի խոանները, դժվարացնում քթային շնչառությունը։ Երեխան բերանը միշտ բաց է պահում, որի պատճառով առաջանում է քրոնիկական հարբուխ, ատամների անկանոն աճ։ Փակելով միջին ականջի եվստախյան խողովակի ըմպանային բացվածքները, գեղձանմանների պատճառ են դառնում ականջների հիվանդությունների, լսողության թուլացման, անկանոն քնի։ Երեխաները դառնում են անուշադիր, տուժում են մտավոր ունակությունները, երբեմն լինում է գիշերամիզություն։ Բուժումը՝ վիրահատություն։
Ախտանիշներ
Գեղձանմանների առաջին ախտանշաններն են դժվարացած քթային շնչառությունը (գերաճած ըմպանային նշագեղձի պատճառով) և քթից հոսող առատ արտադրությունը (հաճախ լցվում է քթըմպանը)։ Խանգարված քթային շնչառության դեպքում երեխաները քնում են անհանգիստ, բերանը բաց, սովորաբար խռմփացնում են։ Վատ քնելու պատճառով լինում են թույլ, անտարբեր, հաճախ վատ են սովորում։ Կրծքի երեխաները դժվար են ծծում, որը հանգեցնում է մշտական թերսնման և ֆիզիկական զարգացման կասեցման։ Բացի այդ, գեղձանմանները կարող են պատճառ դառնալ բրոնխաբորբի և բրոնխաթոքաբորբի։
Բարդացումներ
Գեղձանմանների ծալքերում երբեմն պարունակվում է առատ բակտերիային միջավայր (գեղձանմանների քրոնիկակակն բորբոքում), որը և քթաըմպանի հաճախ կրկնվող սուր բորբոքումների պատճառ է դառնում։ Գեղձանմանների գերաճումը հաճախ ուղեկցվում է լսողության թուլացմամբ։ Անուշադրության մատնված դեպքերում քթային շնչառությունն անհնարին է դառնում, երեխան ստիպված շնչում է բերանով և այն միշտ բաց է պահում, ստորին ծնոտը կախ է ընկնում, քիթ-շրթունքային ծալքերը հարթվում են, դեմքն ստանում է անորոշ արտահայտություն։ Գլխուղեղից արյան և ավշի արտահոսքի դժվարացման հետևանքով, որն առաջանում է քթի խոռոչում կանգային երևույթների պատճառով, երեխաները հաճախ ունենում են համառ գլխացավեր։
Բուժում
Սովորաբար խորհուրդ է տրվում գեղձանմանները հեռացնել։ Վիրահատությունը պարզ է, կատարվում է ամբուլատոր պայմաններում և մի քանի ժամից հետո երեխային ուղարկում են տուն։ Վիրահատությունից հետո 2-3 օր անհրաժեշտ է անկողնային ռեժիմ։
Կատեգորիա:Գոյացություններ Կատեգորիա:Բորբոքումներ
Ստելերոպսիս Մաղաքյանի
Ստելերոպսիս Մաղաքյանի, գոճմակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
10-15 սմ բարձրությամբ, բազմաթիվ ուղիղ կանգնած չճյուղավորված, հիմքի մասում՝ փայտացող ցողուններով կիսաթփիկ բույս է։ 8-12 մմ երկարությամբ, էլիպսաձև, մերկ, թխակապույտ տերևները մանր են։ Ծաղիկները մանր են, արտաքինից կարմրավուն խողովակով՝ հավաքված համարյա գլխիկանման ծաղկաբույլերում ։
Տարածվածություն
Հայաստանում հանդիպում է միայն Դարեղեգիսի ֆլորիստիկական շրջանում, Խաչիկ և Գնիշիկ գյուղերի շրջակայքում։ Հայաստանից բացի, տեսակը հանդիպում է Նախիջևանում ։
Էկոլոգիա
Աճում է վերին լեռնային գոտում` ծովի մակարդակից 1800-2000 մ բարձրությունների վրա, մարգագետնատափաստանում։ Ծաղկում է հունիս-հուլիս ամիսներին, պտղակալում՝ հուլիսին ։
Պահպանություն
Կրիտիկական վիճակում գտնվող տեսակ է։ Հարավային Անդրկովկասի էնդեմիկ է։ Հայտնի է մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Տեսակին, կապված հողատարածքների յուրացման և կլիմայի փոփոխության պատճառով աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Գոճմակազգիներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Պեպոյի արձան (Երևան)
Պեպոյի արձան, գտնվում է Երևանի Անգլիական այգում (Կոմայգի), Գաբրիել Սունդուկյանի անվան ակադեմիական թատրոնի շենքից քիչ հեռու, տեղադրվել է 1976-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։
Տվյալներ
Հուշարձանը կառուցված է բազալտից, բարձրությունը 4 մետր է։
Պատմություն
Գաբրիել Սունդուկյանի նույնանուն կատակերգության հերոս Պեպոյի արձանի բացումը տեղի է ունեցել 1976 թվականի մայիսի 21-ին Սունդուկյանի ծննդյան 125-ամյակի առթիվ ։
Արտաքին հղումներ
Կատեգորիա:Երևանի հուշարձաններ Կատեգորիա:Գրիգոր Ահարոնյանի քանդակներ Կատեգորիա:Գրական հերոսների արձաններ
Ռոալդ Դալ
Դալը ծնվել է Ուելսում հարուստ նորվեգացի ներգաղթյալ ծնողների ընտանիքում և իր կյանքի մեծ մասն անցկացրել է Անգլիայում։ Երկրորդ համաշխարհային պատերազմի տարիներին ծառայել է թագավորական ռազմաօդային ուժերում (RAF): Նա դարձել է կործանիչի օդաչու, իսկ հետո հետախույզ՝ հասնելով թևի հրամանատարի պաշտոնակատարի կոչմանը։ Որպես գրող նա հայտնի դարձավ միայն 1940-ականներին՝ երեխաների և մեծահասակների համար գրված ստեղծագործություններով՝ համարվելով աշխարհի ամենավաճառվող հեղինակներից մեկը ։ Նրան հիշատակել են որպես «20-րդ դարի երեխաների ամենամեծ հեքիաթասացներից մեկը» ։ Գրականության մեջ ներդրման համար նրա մրցանակները ներառում են 1983 թվականի World Fantasy Award for Life Achievement և British Book Awards-ի տարվա մանկական հեղինակ 1990 թվականին։ Դալը 16-րդն է «1945 թվականից ի վեր 50 մեծագույն բրիտանացի գրողների» ցանկում ։
Դալի կարճ պատմվածքները հայտնի են իրենց անսպասելի ավարտով, իսկ նրա մանկական գրքերը՝ իրենց ոչ սենտիմենտալ, հաճախ գորշ կատակերգական տրամադրությամբ, որտեղ ներկայացված են մանկական հերոսների չարագործ չափահաս թշնամիները ։ Նրա մանկական գրքերը պաշտպանում են բարեսիրտներին և առանձնանում են հիմքում ընկած ջերմությամբ։ Երեխաների համար նրա ստեղծագործություններից են՝ «Ջեյմսը և հսկա դեղձը», «Չարլին և շոկոլադի գործարանը», «Մաթիլդան», Վհուկները», «Ֆանտաստիկ պարոն Ֆոքսը», «Թվիթսները», «Ընձուղտը և Պելլին և ես» և «Ջորջի հրաշալի բժշկությունը»։ Նրա՝ մեծահասակների ստեղծագործությունները ներառում են «Անսպասելիի հեքիաթներ»-ը։
Մանկություն
Դալի քույրը՝ Աստրին, 1920 թվականին մահացել է ապենդիցիտից 7 տարեկանում, երբ Դալը 3 տարեկան էր, իսկ մի քանի շաբաթ անց նրա հայրն է մահացել թոքաբորբից ։ Ավելի ուշ այդ տարի ծնվել է նրա փոքր քույրը՝ Աստան ։ Իր մահից հետո Հարալդ Դալը թողել է 158,917 ֆունտ ստեռլինգ 10 վս. 0դ. ։ Դալի մայրը որոշում է Նորվեգաի տեղափոխվելու փոխարեն մնալ Ուելսում, որպեսզի ապրի հարազատների հետ, քանի որ նրա ամուսինը ցանկանում էր, որ իրենց երեխաները կրթվեն անգլիական դպրոցում, որը նա համարում է լավագույնը աշխարհում։
Դալը նախ ընդունվեց Լյանդաֆիում եկեղեցական դպրոց։ 8 տարեկանում նա և իր 4 ընկերները պատժվեցին տնօրենի կողմից տեղական քաղցրավենիքի խանութի gobstoppers քաղցրավենիքի մեջ սատկած մուկ դնելու համար։ Խանութի տերը տարեց կին էր, որի անունը տիկին Պրատչեթ էր ։ 5 տղաները իրենց հումորը կոչեցին «1924 թվ․ մեծն մկան պատմությունը»։ Gobstoppers-ը շատ սիրելի քաղցրավենիք էր բրիտանացի դպրոցական տղաների շրջանում Երկրորդ համաշխարհային պատերազմի տարիներին, և Դալը նրանց անվանում էր «հավիտենական գոբստոպեր» իր «Չարլին և ծոկոլադե գործարանը» ստեղծագործության մեջ։
Դալը տեղափոխվեց շուտով Սուրբ Պետրոսի գիշերօթիկ դպրոց։ Նրա ծնողները ցանկանում էին, որ նա կրթություն ստանա Հանրային դպրոցում։ Դալի համար ժամանակը Սուրբ Պետրոսում տհաճ էր անցնում. նա շատ էր կարոտում մորը և ամեն շաբաթ գրում էր նրան, սակայն երբեք չէր խոսում իր դժբախտության նրա հետ։ 1967 թվականին մոր մահից հետո Դալն իմացավ, որ նա պահպանել է իր նամակներից յուրաքանչյուրը ։ Դրանք հեռարձակվեցին BBC Radio's-ով որպես «Շաբաթվա գիրք» 2016 թվ․՝ ի հիշատակ նրա ծննդյան 100-ամյակին ։ Դալը գրում էր Սուրբ Պետրոսում անցկացրած իր ժամանակի մասին իր ինքնակենսագրականում՝ «Տղան․ մանկության հեքիաթներ»։
Ռեպտոն դպրոց
1929 թվականից, երբ նա 13 տարեկան էր, Դալը հաճախում էր Դերբիշիրի Ռեպտոն դպրոցը։ Դալին դուր չէր գալիս այնտեղի մռայլությունը, և նա այն նկարագրում էր ծիսական դաժանության և կարգավիճակի գերիշխանության միջավայր, որտեղ երիտասարդ տղաները ստիպված էին հանդես գալ որպես մեծ տղաների անձնական ծառաներ, որոնք հաճախ ենթարկվում էին սարսափելի ծեծի։ Նրա կենսագիր Դոնալդ Ստարոկը նկարագրել է Դալի վաղ կյանքի այս բռնի փորձառությունները Դալն արտահայտում է այս մռայլ փորձառություններից մի քանիսը իր գրվածքներում, ինչը նույնպես նշանավորվում է դաժանության և մարմնական պատժի հանդեպ նրա ատելությամբ ։
Համաձայն Դալի ինքնակենսագրության՝ «Տղան․ մանկության հեքիաթներ», Մայքլ անունով ընկերոջը դաժանաբար ծեծի ենթարկեց տնօրեն Ջեֆրի Ֆիշերը։ Գրելով այդ նույն գրքում՝ Դալն ասում էր հետևյալը. «Իմ դպրոցական կյանքի ընթացքում ես ապշած էի այն փաստից, որ վարպետներին և ավագ տղաներին թույլ էին տալիս բառացիորեն վիրավորել մյուս տղաներին, և երբեմն բավականին դաժան … Ես չէի կարողանում հաղթահարել դա։ Ֆիշերը հետագայում նշանակվեց Քենթերբերիի արքեպիսկոպոս և թագադրեց Եղիսաբեթ II թագուհին 1953 թվականին։ Այնուամենայնիվ, ըստ Դալի կենսագիր Ջերեմի Թրեգլոունի, իր պատիժը տեղի ունեցավ 1933 թվականի մայիսին՝ Ֆիշերի հեռանալուն մեկ տարի անց։ Տնօրենն այդ ժամանակ արդեն Ջ. Տ. Քրիստին էր՝ Ֆիշերի իրավահաջորդը որպես տնօրեն։ Դալն ասում է, որ այդ միջադեպը պատճառ է դարձել, որ նա «կասկածներ ունենա կրոնի և նույնիսկ Աստծո հանդեպ»։
Դպրոցական տարիներին նա երբեք չի դիտվել որպես առանձնահատուկ տաղանդավոր գրող, իսկ անգլերենի իր ուսուցիչներից մեկը գրել է իր դպրոցի զեկույցում. «Ես երբեք չեմ հանդիպել որևէ մեկի, որն այդքան համառորեն գրում է բառեր, որոնք նշանակում են ճիշտ հակառակը, ինչ պետք է» ։ Շատ բարձրահասակ էր՝ հասուն տարիքում հասնելով 6 ոտնաչափ 6 դյույմ (1,98 մ) ։ Նա զբաղվում էր սպորտով, այդ թվում՝ կրիկետով, ֆուտբոլով և գոլֆով, և շուտով դարձավ սքվոշի թիմի ավագը։ Գրականության հանդեպ կիրք ունենալով հանդերձ՝ նա հետաքրքրություն էր ցուցաբերում նաև լուսանկարչության նկատմամբ և հաճախ իր հետ կրում էր ֆոտոխցիկ ։
Repton-ում աշխատելու տարիներին Cadbury շոկոլադե ընկերությունը երբեմն նոր շոկոլադների տուփեր էր ուղարկում դպրոց՝ աշակերտների կողմից փորձարկվելու համար Դալը երազում էր նոր շոկոլադե սալիկ հորինել, որը կարժանանա անձամբ պարոն Քադբերիի գովասանքին. սա ոգեշնչեց նրան գրել իր երրորդ մանկական գիրքը՝ «Չարլին և շոկոլադի գործարանը» (1964), և շոկոլադին անդրադառնալ այլ մանկական գրքերում ։
Դպրոցից հետո
Դպրոցն ավարտելուց հետո 1934 թվականի օգոստոսին Դալը հատեց Ատլանտյան օվկիանոսը Նոր Շոտլանդիա RMS-ով և արշավեց Նյուֆաունդլենդով Հանրային Դպրոցների Հետազոտող Հասարակության հետ ։
1934 թվականի հուլիսին Դալը միացավ Shell Petroleum ընկերությանը։ Միացյալ Թագավորությունում երկու տարվա վերապատրաստումից հետո նա սկզբում նշանակվեց Մոմբասա, Քենիա, այնուհետև Դար-էս-Սալամ, Տանգանիկա (այժմ՝ Տանզանիայի մաս)։ Ամբողջ տարածքում Shell-ի մյուս երկու աշխատակիցների հետ միասին նա շքեղ կյանք էր ապրում Դար էս Սալաամի մոտ գտնվող Shell House-ում խոհարարի և անձնական ծառայողների հետ։ Տանգանիկայի տարածքում գտնվող հաճախորդներին նավթ մատակարարելու հանձնարարությունների ժամանակ նա հանդիպեց սև մամբա օձերի և առյուծների։
Կործանիչի օդաչու
1939 թվականի օգոստոսին, երբ նկատվում էր Երկրորդ համաշխարհային պատերազմի սկիզբը, բրիտանացիները որոշեցին շրջափակել Դար-Էս-Սալամում ապրող հազարավոր գերմանացիների։ Դալը ուղևորվեց այնտեղ որպես բրիտանական բանակի լեյտենանտ՝ ղեկավարելով Ասկարի մարդկանցից կազմված դասակը, բնիկ զորքերը, որոնք ծառայում էին գաղութատիրական բանակում։
1939 թվականի նոյեմբերին Դալը միացավ Թագավորական օդուժին որպես ինքնաթիռի օդաչու 774022 համարի ներքո ։ Դար-էս-Սալաամից Նայրոբի 600 մղոն (970 կմ) մեքենայով ճանապարհորդելուց հետո նա ընդունվեց թռիչքային դասընթացների տասնվեց այլ տղամարդկանց հետ, որոնցից միայն երեքը փրկվեցին պատերազմից։ Ունենալով յոթ ժամ 40 րոպե փորձ De Havilland Tiger Moth-ում՝ նա մենակ թռավ։ Դալը հաճույքով դիտում էր Քենիայի վայրի բնությունը իր թռիչքների ժամանակ։ Նա շարունակեց կատարելագործված թռիչքային ուսուցումը Իրաքում, RAF Habbaniya-ում։ Hawker Harts-ում վեցամսյա վերապատրաստումից հետո Դալը որպես օդաչու սպա 1940 թվականի օգոստոսի 24-ին դատվեց, քանի որ պատրաստ էր միանալ ջոկատին և դիմակայել թշնամուն ։
Նա նշանակվեց RAF-ի թիվ 80 էսկադրիլային՝ թռչելով հնացած Gloster Gladiators-ով՝ վերջին երկինքնաթիռ կործանիչով։ Դալը զարմացավ, երբ հայտնաբերեց, որ նա չի ստանա որևէ մասնագիտացված ուսուցում օդային մարտերում։ 1940 թվականի սեպտեմբերի 19-ին Դալին հրամայվեց փուլերով թռչել իր «Գլադիատորը» Աբու Սուեյրից (Իսմաիլիայի մոտ, Եգիպտոսում) մինչև 80-րդ էսկադրիլիայի առաջադեմ օդանավը Մերսա Մատրուհից 30 մղոն (48 կմ) հարավ։ Սակայն նա չկարողացավ գտնել թռիչքուղին և, վառելիքի պակասը և մոտեցող գիշերը ստիպեցին վայրէջք կատարել անապատում ։ Սայլակը բախվեց քարի, և ինքնաթիռը կործանվեց։ Դալի գանգը կոտրվել էր, իսկ քիթը ջարդվել, և Դալը ժամանակավորապես կուրացել էր։ Նրան հաջողվել էր քաշքշել իրեն բոցավառող բեկորները և կորցրել գիտակցությունը։ Նա գրել է վթարի մասին իր հրատարակած առաջին աշխատության մեջ։
Դալը փրկվեց և տեղափոխվեց Մերսա Մատրուհի առաջին բուժկետ, որտեղ նա գիտակցության եկավ, բայց տեսողությունը չվերականգնեց։ Նրան գնացքով տեղափոխեցին Ալեքսանդրիայի թագավորական նավատորմի հիվանդանոց։ Այնտեղ նա սիրահարվեց և հետո դադարեց սիրել բուժքրոջ՝ Մերի Ուելանդին։ Վթարի վերաբերյալ RAF-ի հետաքննությունը ցույց տվեց, որ այն վայրը, որտեղ նրան ուղարկել էին, ամբողջովին սխալ էր։
1941 թվականի ապրիլի 20-ին Դալը մասնակցեց Աթենքի ճակատամարտին Երկրորդ համաշխարհային պատերազմի բրիտանական Համագործակցության ամենաբարձր միավոր վաստակած էյ Փեթ Փեթլի և Դալի ընկեր Դեյվիդ Քոքի կողքին։ Ներգրավված 12 Hurricane տեսակի ինքնաթիռներից հինգը կործանվել են, և նրանց օդաչուներից չորսը զոհվել են, այդ թվում՝ Փեթլը։ Հունական դիտորդները գետնին հաշվել են 22 խոցված գերմանական ինքնաթիռ, բայց օդային ներգրավվածության շփոթության պատճառով օդաչուներից ոչ ոք չգիտեր, թե որ ինքնաթիռն է խոցել։ Դալը նկարագրել է այն որպես «թշնամու մարտիկների անվերջ մշուշ, որոնք սուլում են դեպի ինձ ամեն կողմից»։
Մայիսին, երբ գերմանացիները ճնշում էին Աթենքը, Դալը տարհանվեց Եգիպտոս։ Նրա ջոկատը կրկին հավաքվել էր Հայֆայում։ Այնտեղից Դալը չորս շաբաթվա ընթացքում ամեն օր թռիչքներ էր իրականացնում՝ հունիսի 8-ին բախվելով Vichy ֆրանսիական ռազմաօդային ուժերի Potez 63 և հունիսի 15-ին մեկ այլ Ju 88-ի հետ, բայց նա սկսեց ուժեղ գլխացավեր ունենալ, որոնք ստիպեցին նրան մթագնել։ Դալը հաշմանդամ դարձավ Մեծ Բրիտանիայում, որտեղ նա մնաց իր մոր հետ Բուքինգհեմշիրում ։ Թեև այս ժամանակ Դալը փորձաշրջան անցնող օդաչու սպա էր, 1941 թվականի սեպտեմբերին նա միաժամանակ հաստատվեց որպես օդաչու սպա և նշանակվեց պատերազմի հիմնական թռիչքային սպա ։
Դիվանագետ, գրող և հետախույզ
Տանը հաշմանդամ մնալուց հետո Դալը ուղարկվեց Ուքսբրիջում գտնվող RAF ուսումնական ճամբարը։ Նա փորձեց վերականգնել իր առողջությունը այնքան, որ դառնա ուսուցիչ։ 1942 թվականի մարտի վերջին, երբ նա Լոնդոնում էր, իր ակումբում հանդիպեց օդային հարցերով փոխպետքարտուղար մայոր Հարոլդ Բալֆուրին։ Տպավորված Դալի՝ պատերազմի մասնակցությամբ՝ Բալֆուրը երիտասարդին նշանակեց որպես օդային ուժերի օգնական Վաշինգտոնում Բրիտանական դեսպանատանը։ Դալը սկզբում հրաժարվեց, սակայն Բալֆուրը կարողացավ համոզել նրա, և Դալը մի քանի օր անց անցավ Գլազգոյից MS Batory-ով։ Նա ժամանեց Հալիֆաքս, Կանադա ապրիլի 14-ին, որից հետո գնացքով գնաց Մոնրեալ։
Պատերազմի պատճառով սովամահ եղած Բրիտանիայից (Միացյալ Թագավորությունը պատերազմի ժամանակաշրջանում) գալով՝ Դալը զարմացած էր սննդի և հարմարությունների առատությամբ, որ պետք է ունենար Հյուսիսային Ամերիկայում։ Մեկ շաբաթ անց Վաշինգտոն ժամանելով՝ Դալը պարզեց, որ իրեն դուր է գալիս Միացյալ Նահանգների մայրաքաղաքի մթնոլորտը։ Նա բնակվում էր մեկ այլ օգնականի հետ Ջորջթաունում։ Բայց տասը օր հետո իր նոր գրառումը կատարելուց հետո Դալը զգաց, որ այդ աշխատանքն իրեն ընդհանրապես դուր չի գալիս՝ մտածելով, որ ինքը ստանձնել է «ամենանաստվածային անկարևոր աշխատանք»։ Նա ավելի ուշ բացատրեց. «Ես հենց նոր էի եկել պատերազմից։ Մարդիկ սպանվում էին։ Ես թռչում էի շուրջբոլորը՝ սարսափելի բաներ տեսնելով։ Այժմ հայտնվել եմ Ամերիկայում նախապատերազմյան կոկտեյլ խնջույքի մեջտեղում։
Դալը տպավորված չէր թե՛ դեսպանատանը կից բրիտանական օդային առաքելությունում գտնվող իր գրասենյակով, թե՛ դեսպանով՝ լորդ Հալիֆաքսով, ոորի հետ նա երբեմն թենիս էր խաղում և որին նկարագրում էր որպես «պաղատավարական անգլիացի ջենթլմեն»։ Դալը շփվում էր Չարլզ Ի. Մարշի հետ՝ Տեխասի հրատարակչի և նավթագործի ։ Որպես օդային ուժերի օգնականի իր պարտականությունների մաս՝ Դալը պետք է օգներ չեզոքացնել մեկուսացման հայացքները, որոնք դեռևս շատ ամերիկացիներ ունեին՝ հանդես գալով բրիտանամետ ելույթներով և քննարկելով իր պատերազմական ծառայությունը. Միացյալ Նահանգները պատերազմի մեջ էր մտել միայն նախորդ դեկտեմբերին՝ Փերլ Հարբորի վրա հարձակումից հետո»։
Այդ ժամանակ Դալը հանդիպեց հայտնի բրիտանացի վիպասան Ք. Ս. Ֆորեստերին, որը նույնպես աշխատում էր Բրիտանիային օգնելու ուղղությամբ։ Ֆորեսթերն աշխատում էր բրիտանական տեղեկատվության նախարարությունում և քարոզչական տեքստեր էր գրում դաշնակիցների համար, հիմնականում ամերիկյան սպառման։ Saturday Evening Post-ը Ֆորեստերին խնդրել էր գրել մի պատմություն՝ հիմնված Դալի թռիչքի փորձի վրա. Ֆորեստերը խնդրեց Դալին գրել RAF-ի մի քանի անեկդոտներ, որպեսզի նա կարողանար դրանցից պատմություն ստեղծել։ Այն բանից հետո, երբ Ֆորեստերը կարդաց այն, ինչ Դալն էր տվել իրեն, նա որոշեց հրապարակել պատմությունը ճիշտ այնպես, ինչպես Դալն էր գրել ։ Նա սկզբում հոդվածը վերնագրել էր «Մի կտոր տորթ», սակայն ամսագիրը այն փոխեց «Կործանված Լիբիայի վրայով»՝ ավելի դրամատիկ հնչելու համար։ Այն լույս է տեսավ 1942 թվականի օգոստոսի 1-ին «Post»-ի համարում։ Դալը 1942 թվականի օգոստոսին ստացացավ թռիչքային լեյտենանտի կոչում ։ Հետագայում նա աշխատեց այլ հայտնի բրիտանացի սպաների հետ, ինչպիսիք են Յան Ֆլեմինգը (նա հետագայում հրատարակեց Ջեյմս Բոնդի հանրահայտ շարքը) և Դեյվիդ Օգիլվին՝ խթանելով Բրիտանիայի շահերը ԱՄՆ-ում և պայքարելով «Առաջին հերթին Ամերիկա» շարժման դեմ։
Պատերազմի ավարտից հետո Դալը ստացել է թևի ժամանակավոր հրամանատարի կոչում (հիմնական թռիչքի լեյտենանտ)։ 1940 թվականի դժբախտ պատահարի հետևանքով ստացած վնասվածքների ծանրության պատճառով նա ճանաչվեց ոչ պիտանի հետագա ծառայության համար և 1946 թվականի օգոստոսին զրկվեց ՌԱՖ-ից։ Դալի հինգ օդային հաղթանակների ռեկորդը, որը նրան որակում է որպես թռչող մարզիկ, հաստատվել է հետպատերազմյան հետազոտություններով։ Ամենայն հավանականությամբ նա այդ հաղթանակներից ավելին է վաստակել 1941 թվականի ապրիլի 20-ին, երբ գերմանական 22 ինքնաթիռ կործանվեց։